《谢赵昌父寄诗》
宋代·陈宓

先生心事本韬藏，无奈诗名宇宙香。
古柏干隆宜壑卧，野梅心苦不羹尝。
百年忽遇中兴主，九帙犹烦告老章。
岁晚雪深难出户，谢篇遥拜德公床。

作者简介：（1171—1230）宋兴化军莆田人，字师复，号复斋。陈定弟。少从朱熹学。历泉州南安盐税，知安溪县。宁宗嘉定七年，入监进奏院，上书言时弊，慷慨尽言。迁军器监簿，又上言指陈三弊。出知南康军，改南剑州，救灾济民，多有惠政。后以直秘阁主管崇禧观。有《论语注义问答》、《春秋三传抄》、《读通鉴纲目》、《唐史赘疣》等。